als_Latn dik_Latn bos_Latn
Reagimi i pare i Ministrit te Brendshëm Sajmir Tahiri për ngjarjen ka qene premtimi se asnjë forme presioni nuk do ta ndale betejën e tij kundër krimit. Ne një postim ne rrjetin social facebook Tahiri ka theksuar se pavarësisht faktit qe nuk është e lehte te shohësh familjen te sulmuar për shkak te detyrës; kjo ngjarje nuk do ta pengoje atë te kryeje detyrën. “Kushdo qofte urdhëruesi dhe përçuesi i mesazhit qe përcjell ky akt terrorist ndaj familjes sime, duhet ta dëgjoje sot po kaq qarte mesazhin tim: gjithçka qe është ne fuqinë time i’a kam vene ne dispozicion fitoreve te betejave te vazhdueshme me krimin e me njerëzit e krimit.” Shkruan Ministri i Brendshëm Tahiri. Edhe kryeministri ka reaguar ashpër per shpërthimet qe tronditen Tiranën. “Akti terrorist ndaj familjes se Ministrit te Brendshëm, kafshim mostrash qe kane marre, po marrin dhe do te marrin ate qe meritojnë: dorën e shtetit ne fyt deri ne frymën e tyre te fundit! – shkruan Rama ne rrjetin social facebook. Edhe Kryetari i Kuvendit Ilir Meta ka shprehur mbështetje per ministrin Tahiri duke theksuar se politika duhet t”i dënojë njëzëri akte te tilla. Mbështetje për strukturat e shtetit ne lufte kundër krimit ka dhënë edhe Presidenti i Republikës, i cili nëpërmjet nje deklarate ka dënuar aktet kriminale të goditjes me shpërthim të ndodhura në tiranë.
als_Latn